Macromedia Freehand 8.0 Demo

Fra Freehands velkomstskærm vælger du New. Nu har du adgang til alle de fantastiske værktøjer, der er i Freehand. Du ser 3 små vinduer på skærmen. Det aflange vindue, hvor der står No Selection, lader dig vælge mellem forskellige streger, forskelligt fyld til dine figurer, valg af skrifttype og indstillinger for papiret. 

Vinduet med de fire skydeknapper bruges til at blande farver. Hver af de fire knapper med farver
angiver forskellige muligheder for at blande farverne. Når du har blandet en farve, som du ønsker at bruge, klikker du på den sidste knap, der føjer farven til listen i det sidste af de tre vinduer.

I skærmens venstre side ser du en række knapper, der angiver forskellige værktøjer, du kan bruge til at lave din grafik.
Klik fx på A'et og derefter et sted på papiret. Nu kan du skrive et ord, fx Komputer. Hvis du
derefter »maler« teksten med markøren, kan du i det aflange vindue vælge A'et og ændre skrifttype,
størrelse m.m.
Vælger du nu pilen, som du finder lige over A'et i skærmens venstre side, kan du klikke på
»Komputer«. Klikker du nu på kassen til venstre for A'et i det lange vindue, kan du tilføje farve i området bag skriften. Vælg fx Gradient, og vælg evt. en anden farve end sort, og se, hvordan baggrunden nu skifter til at være farvet i toppen og langsomt skifter til hvid ved bogstavernes fod.

Freehand indeholder utallige muligheder for at lege, ikke bare med bogstaver, men også med streger, figurer og linier.

I menubjælkens punkt Help finder du punktet Wizards. Vælg dette, og klik derefter på Stationary og A4. Vælg Næste, og sæt kryds i et af de fire valg. Klik Næste, og Udfør. Nu laver Freehand et flot stykke brevpapir med tilhørende konvolut. Det kan enten tjene til inspiration, eller du kan vælge at arbejde videre på det. Desværre kan du ikke gemme dit arbejde i denne demo- version af Freehand.

Freehand afsluttes ved at vælge Exit fra menubjælkens punkt File.

Macromedia Freehand kører kun under Windows 95.

Systemkrav
486/66 CPU
16 MB ram
16 MB harddisk

Afinstallation
Vælg "KontrolPanel", "Tilføj/Fjern programmer", find "Macromedian Freehand 8.0 Demo Version" i listen, og tryk på knappen "Tilføj/Fjern". Det vil fjerne Freehand fra din computer.